CELEX: 32022R0200
Language: sl
Date: 2021-12-02 00:00:00
Title: Delegirana uredba Komisije (EU) 2022/200 z dne 2. decembra 2021 o spremembi Uredbe (EU) 2019/1241 Evropskega parlamenta in Sveta v zvezi z nekaterimi tehničnimi ukrepi glede velikosti mrežnega očesa in največje skupne dolžine nekaterih vlečnih mrež z gredjo v Severnem morju

15.2.2022   
               
               
                  SL
               
               
                  Uradni list Evropske unije
               
               
                  L 33/4
               
            
         DELEGIRANA UREDBA KOMISIJE (EU) 2022/200
         z dne 2. decembra 2021
         o spremembi Uredbe (EU) 2019/1241 Evropskega parlamenta in Sveta v zvezi z nekaterimi tehničnimi ukrepi glede velikosti mrežnega očesa in največje skupne dolžine nekaterih vlečnih mrež z gredjo v Severnem morju
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe(EU) 2019/1241 Evropskega parlamenta in Sveta z dne 20. junija 2019 o ohranjanju ribolovnih virov in varstvu morskih ekosistemov s tehničnimi ukrepi, o spremembi uredb Sveta (ES) št. 1967/2006, (ES) št. 1224/2009 ter uredb (EU) št. 1380/2013, (EU) 2016/1139, (EU) 2018/973, (EU) 2019/472 in (EU) 2019/1022 Evropskega parlamenta in Sveta ter o razveljavitvi uredb Sveta (ES) št. 894/97, (ES) št. 850/98, (ES) št. 2549/2000, (ES) št. 254/2002, (ES) št. 812/2004 in (ES) št. 2187/2005 (1) ter zlasti člena 15(2) Uredbe,
         ob upoštevanju naslednjega:
         
                     (1)
                  
                  
                     Priloga V k Uredbi (EU) 2019/1241 določa tehnične ukrepe, vzpostavljene na regionalni ravni za Severno morje.
                  
               
                     (2)
                  
                  
                     Belgija, Danska, Francija, Nemčija, Nizozemska in Švedska (v nadaljnjem besedilu: skupina Scheveningen) imajo neposreden upravljalni interes za ribolov v Severnem morju. V skladu s členom 18(1) Uredbe (EU) št. 1380/2013 Evropskega parlamenta in Sveta (2) ter členom 15(3) Uredbe (EU) 2019/1241 je skupina Scheveningen 7. maja in 21. junija 2021 Komisiji predložila skupni priporočili, s katerima je predlagala delegirani akt o sprejetju nekaterih sprememb sedanjih določb iz Priloge V k Uredbi (EU) 2019/1241. Skupina Scheveningen je obe skupni priporočili poslala v posvetovanje svetovalnemu svetu za pelagične staleže (PELAC) in svetovalnemu svetu za Severno morje (NSAC).
                  
               
                     (3)
                  
                  
                     V skupnem priporočilu, predloženem 7. maja 2021, je bila predlagana sprememba Priloge V, del B, k Uredbi (EU) 2019/1241, da se uporaba odstopanja glede velikosti mrežnega očesa 90 mm v Skagerraku omeji le na vlečne mreže s širilkami; trenutno se ta velikost mrežnega očesa uporablja za vsa vlečna orodja, vključno z vlečnimi mrežami z gredjo in potegalkami. V priporočilu je bilo predlagano tudi, da se uporaba odstopanja glede velikosti mrežnega očesa 90 mm v Kattegatu omeji na ribolov z vlečnimi mrežami s širilkami ali potegalkami.
                  
               
                     (4)
                  
                  
                     STECF je analiziral dokaze, ki so jih predložile države članice, in ugotovil (3), da predlagana sprememba dosega svoj glavni cilj odprave vsakršne dvoumnosti v veljavnih predpisih in potrjuje, da plovila, ki uporabljajo potegalke ali vlečne mreže z gredjo, v Skagerraku ne smejo uporabljati mrežnega očesa velikosti 90 mm. Predlagana sprememba bo zagotovila boljše varovanje nedoraslih organizmov, saj odstopanje glede velikosti mrežnega očesa 90 mm ne velja več za vlečne mreže z gredjo in potegalke v Skagerraku oziroma vlečne mreže z gredjo v Kattegatu. Zato je skupno priporočilo v skladu s cilji in ciljnimi vrednostmi iz Uredbe (EU) 2019/1241, ki določajo, da je treba ulov morskih vrst pod najmanjšo referenčno velikostjo ohranjanja čim bolj zmanjšati. Predlagani ukrep bi se zato moral vključiti v Uredbo (EU) 2019/1241.
                  
               
                     (5)
                  
                  
                     V skupnem priporočilu, predloženem 21. junija 2021, je bila predlagana omejitev največje skupne dolžine za vlečne mreže z gredjo na 24 m ter ohranitev strožjih omejitev za vlečne mreže z gredjo na nekaterih geografskih območjih, ki so že določene v Uredbi (EU) 2019/1241.
                  
               
                     (6)
                  
                  
                     STECF je analiziral dokaze, ki so jih predložile države članice, in ugotovil (4), da lahko ribiči brez predlagane omejitve na 24 m podaljšajo dolžino gredi, kar lahko poveča vpliv na morsko dno in motnje bentoškega habitata. STECF je zato podprl spremembo določb Uredbe (EU) 2019/1241, v skladu s katero največja dolžina gredi ali skupna dolžina gredi, merjena kot vsota dolžin vseh gredi, ne presega 24 m. Po mnenju STECF bo ta sprememba v skladu s cilji iz Uredbe (EU) 2019/1241 preprečila povečanje negativnega vpliva na morske habitate in okolje. S tem se bodo zagotovile ravni varstva, ki so vsaj enakovredne tistim, ki so trenutno v veljavi. Predlagani ukrep bi se zato moral vključiti v Uredbo (EU) 2019/1241.
                  
               
                     (7)
                  
                  
                     Glede na to, da obe skupni priporočili predlagata spremembe Priloge V k Uredbi (EU) 2019/1241, ta delegirana uredba določa vse ukrepe, ki jih je priporočila skupina Scheveningen.
                  
               
                     (8)
                  
                  
                     Ukrepi iz te uredbe, ki veljajo za vode Unije, so namenjeni izpolnjevanju ciljev iz člena 494(1) in (2) Sporazuma o trgovini in sodelovanju med Evropsko unijo in Evropsko skupnostjo za atomsko energijo na eni strani ter Združenim kraljestvom Velika Britanija in Severna Irska na drugi strani in spoštujejo načela iz člena 494(3) navedenega sporazuma. Ne posegajo v ukrepe, ki veljajo za vode Združenega kraljestva Velika Britanija in Severna Irska.
                  
               
                     (9)
                  
                  
                     Ker ukrepi iz te uredbe neposredno vplivajo na načrtovanje ribolovne sezone plovil Unije in z njo povezane gospodarske dejavnosti, bi morala ta uredba začeti veljati takoj po objavi –
                  
               SPREJELA NASLEDNJO UREDBO:
         
            Člen 1
            Uredba (EU) 2019/1241 se spremeni v skladu s Prilogo k tej uredbi.
         
         
            Člen 2
            Ta uredba začne veljati dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 2. decembra 2021
            
               
                  Za Komisijo
               
               
                  predsednica
               
               Ursula VON DER LEYEN
            
         
         
            (1)  UL L 198, 25.7.2019, str. 105.
         
            (2)  Uredba (EU) št. 1380/2013 Evropskega parlamenta in Sveta z dne 11. decembra 2013 o skupni ribiški politiki in o spremembi uredb Sveta (ES) št. 1954/2003 in (ES) št. 1224/2009 ter razveljavitvi uredb Sveta (ES) št. 2371/2002 in (ES) št. 639/2004 ter Sklepa Sveta 2004/585/ES (UL L 354, 28.12.2013, str. 22).
         
            (3)  STECF-21-05, str. 25.
         
            (4)  STECF PLEN-21-02, str. 59-62.
      
      
         
            PRILOGA
            Del B Priloge V k Uredbi (EU) 2019/1241 se spremeni:
            
                        (1)
                     
                     
                        naslov točke 1 se nadomesti z naslednjim:
                        
                                    „1.
                                 
                                 
                                    Osnovna velikost mrežnega očesa za vlečno orodje (*1)
                                    
                                 
                              
                           (*1)  Pri ribolovu z vlečnimi mrežami z gredjo največja dolžina gredi ali skupna dolžina gredi, merjena kot vsota dolžin vseh gredi, ne presega 24 metrov oziroma se ne sme podaljšati na dolžino, večjo od 24 metrov. Dolžino gredi se meri med njenimi skrajnimi konci, vključno z njenimi dodatki. To ne posega v bolj specifične ukrepe, določene za nekatera območja Severnega morja.“"
                        
                     
                  
                        (2)
                     
                     
                        točka 1.1 se nadomesti z naslednjim:
                        
                                    „1.1
                                 
                                 
                                    Brez poseganja v obveznost iztovarjanja plovila uporabljajo velikost mrežnega očesa najmanj 120 mm ali najmanj 90 mm v Skagerraku pri ribolovu z vlečnimi mrežami s širilkami ali najmanj 90 mm v Kattegatu pri ribolovu z vlečnimi mrežami s širilkami ali potegalkami (*2)
                                        (*3).
                                 
                              
                           (*2)  Pri ribolovu v podrazdelkih Skagerrak in Kattegat z vlečnimi mrežami s širilkami z velikostjo mrežnega očesa manj kot 120 mm mora biti pritrjena zgornja ploskev z rombastimi mrežnimi očesi velikosti najmanj 270 mm ali zgornja ploskev s kvadratastimi mrežnimi očesi velikosti najmanj 140 mm. V podrazdelku Kattegat se lahko namesto tega v obdobju od 1. oktobra do 31. decembra namesti ploskev s kvadratastimi mrežnimi očesi velikosti najmanj 120 mm."
                        
                        
                           (*3)  Pri ribolovu v podrazdelku Kattegat s potegalkami z velikostjo mrežnega očesa manj kot 120 mm mora biti pritrjena zgornja ploskev z rombastimi mrežnimi očesi velikosti najmanj 270 mm ali zgornja ploskev s kvadratastimi mrežnimi očesi velikosti najmanj 140 mm. Namesto tega se lahko v obdobju od 1. avgusta do 31. oktobra namesti ploskev s kvadratastimi mrežnimi očesi velikosti najmanj 120 mm.“"
                        
                     
                  
               (*1)  Pri ribolovu z vlečnimi mrežami z gredjo največja dolžina gredi ali skupna dolžina gredi, merjena kot vsota dolžin vseh gredi, ne presega 24 metrov oziroma se ne sme podaljšati na dolžino, večjo od 24 metrov. Dolžino gredi se meri med njenimi skrajnimi konci, vključno z njenimi dodatki. To ne posega v bolj specifične ukrepe, določene za nekatera območja Severnega morja.“
            
               (*2)  Pri ribolovu v podrazdelkih Skagerrak in Kattegat z vlečnimi mrežami s širilkami z velikostjo mrežnega očesa manj kot 120 mm mora biti pritrjena zgornja ploskev z rombastimi mrežnimi očesi velikosti najmanj 270 mm ali zgornja ploskev s kvadratastimi mrežnimi očesi velikosti najmanj 140 mm. V podrazdelku Kattegat se lahko namesto tega v obdobju od 1. oktobra do 31. decembra namesti ploskev s kvadratastimi mrežnimi očesi velikosti najmanj 120 mm.
            
               (*3)  Pri ribolovu v podrazdelku Kattegat s potegalkami z velikostjo mrežnega očesa manj kot 120 mm mora biti pritrjena zgornja ploskev z rombastimi mrežnimi očesi velikosti najmanj 270 mm ali zgornja ploskev s kvadratastimi mrežnimi očesi velikosti najmanj 140 mm. Namesto tega se lahko v obdobju od 1. avgusta do 31. oktobra namesti ploskev s kvadratastimi mrežnimi očesi velikosti najmanj 120 mm.““